29.7.93 De Europæiske Fællesskabers Tidende Nr. L 189/1 (Retsakter hvis offentliggørelse ikke er obligatorisk) . RÅDET RÅDETS AFGØRELSE af 19. juli 1993 om indgåelse af samarbejdsaftalen mellem Det Europæiske Økonomiske Fællesskab og Republikken Slovenien (93/407/ EØF) RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 113 og 235, under henvisning til forslag fra Kommissionen, under henvisning til udtalelse fra Europa-Parlamentet (?), og ud fra følgende betragtning: Samarbejdsaftalen mellem Det Europæiske Økonomiske Fællesskab og Republikken Slovenien, undertegnet i Luxembourg den 5. april 1993, bør godkendes; Traktaten indeholder ikke anden hjemmel for vedta- gelsen af denne afgørelse end artikel 235 — TRUFFET FØLGENDE AFGØRELSE: Artikel 1 Samarbejdsaftalen mellem Det Europæiske Økonomiske Fællesskab og Republikken Slovenien godkendes herved på Fællesskabets vegne. Teksten til aftalen er knyttet til denne afgørelse. (?) Udtalelse afgivet den 25. juni 1993 (endnu ikke offent- liggjort i Tidende). Artikel 2 Formanden for Rådet foranstalter på Fællesskabets vegne den notifikation, der er omhandlet i aftalens artikel 53, stk. 2. Artikel 3 Formandskabet for Rådet repræsenterer Fællesskabet i Samarbejdsrådet, der er nedsat ved aftalens artikel 38. Artikel 4 Denne afgørelse offentliggøres i De Europæiske Fælles- skabers Tidende. Den træder i kraft på dagen for offent- liggørelsen. Udfærdiget i Bruxelles, den 19. juli 1993. På Rådets vegne W. CLAES Formand